A bizottság jelentése a tanácsnak az alapokmány X. mellékletének alkalmazásáról (1987. október 5-i 3019/1987 tanácsi rendelet) 2003. évi

BEVEZETÉS

Az alapokmány 101. a) cikkének megfelelően az X. melléklet az alapokmány egyéb rendelkezéseinek sérelme nélkül meghatározza a harmadik országba kiküldött tisztségviselők esetében alkalmazandó különleges és hatályon kívül helyező szabályokat.

A X. melléklet 14. cikke értelmében ,a Bizottság évente jelentést tesz a Tanácsnak e melléklet alkalmazásáról, nevezetesen a létfenntartási költségszint meghatározásáról a 10.cikknek megfelelően".

1988. január 1. óta a Bizottság tizenhárom jelentést készített. Ezek az 1987. október-1988 december, valamint 1989, 1990-1991, 1992, 1993, 1994, 1995, 1996, 1997-1998, 1999, 2000, 2001 és 2002 időszakra vonatkoznak.

1. FEJEZET: ÁLTALÁNOS RENDELKEZÉSEK

1. Cikk: Felvétel

A Kül(ső)szolgálat tisztségviselői állománya, mely 2002. december 31-én 853 álláshely volt (a RELEX -en kívüli főigazgatóságok által rendelkezésre bocsátott 21 állást, az Európai újjáépítési ügynökségről történő leválasztást követő egy álláshely befagyasztását és az 5 "floater" állást is beleértve ), 100 álláshellyel bővült a decentralizálás keretében illetve kettővel csökkent létszámcsökkentés miatt, azaz 2003. végén 951 álláshely volt.

2003. december 31-én ezen állások közül 833 volt betöltve megbízással.

Meg kell jegyezni, hogy az elsősorban az ACP területet érintő decentralizálás 3.szakasza nagy számú nehéz szolgálati helyet tartalmaz, melyekre kevés jelentkező van.

2003. december 31-én a decentralizálás 3. szakaszának 100 álláshelyére 43 tisztviselőt vettek fel és 25 felvételi eljárás volt folyamatban.

Nagy számú külső felvétel történt meg vagy indult el: 22 a decentralizálás 3. szakasza és 12 a 2. szakasz álláshelyeire.

A 34 kiválasztott személy közül 33 a COM/A/6/01 pályázat tartalék listájáról került ki.

2. Cikk: Mobilitás

Rotáció

A 2003. évi rotáció 140 (2002-ben 175), a rotációs listán szereplő tisztviselőt érintett, melynek eredménye:

- 40 delegáció közti áthelyezés (2002-ben 76),

- 65 a központban történő megbízás (2002-ben 63),

- 7 tisztség megszűnése (2002-ben 15),

- 28 tisztviselő szolgálati helyén maradt (2002-ben 21).

A kiküldetések és a központ közötti szolgálati helyek váltakozása:

- 65, a központba történő kiküldetést (2002-ben 63) és

- 63, a központból a kiküldetés felé irányuló műveletet eredményezett (2002-ben 67).

Így tehát összesen 175 áthelyezésre került sor (a 2002. évi 221 művelettel szemben) a 2003. évi állásváltási gyakorlat keretében.

Átszervezési gyakorlat

Az átszervezett álláshelyek száma 6 volt:

- 2 igazgatóság vezetői álláshelyet (Szingapúr és Párizs) "floater" álláshellyé alakítottak (a központban székelő, a nehéz helyzetben lévő küldöttségeknek sürgős segítséget nyújtó tisztviselők),

- 2 belső átszervezésre került sor (pénzügyi állások és szerződések szintjének változása Bulgáriában és Chilében),

- 1 B álláshelyet áthelyeztek a Kongói Demokratikus Köztársaságból Jordániába,

- 1 küldöttség vezető titkári állást átszerveztek Horvátországból Guyana regionális küldöttségéhez.

3. Cikk: Átképzés

Az átképzési határozatok 2003-ban a Külső Szolgálat 52, a rotációs politika keretében a központ valamelyik főigazgatóságára és a Külső kapcsolatok osztályára helyezett tisztviselőjére vonatkoztak.

2. FEJEZET: KÖTELEZETTSÉGEK

4. Cikk: Tisztségek gyakorlása a szolgálati helyen

E cikk nem szorul magyarázatra.

5. Cikk: Lakás

2003-ban a Külső kapcsolatok főigazgatósága tovább dolgozott azon, hogy a harmadik országokban alkalmazandó lakás normák kérdésében a küldöttségekre ruházza át az igazgatási felelősséget.

Így került sor 21 új szabály elfogadására 2003-ban.

További 14-et jóváhagyásra terjesztettek be a Költségvetési Főigazgatóságra.

3. FEJEZET: MUNKAFELTÉTELEK

6., 7. és 9. Cikk: Éves szabadság

A harmadik országokban dolgozó tisztviselők továbbra is jogaik érvényesítésére, a túl nagy szabadság átvitel csökkentésére, ennek megfelelően a központ ajánlásainak követésére törekszenek. Mindamellett figyelembe kell venni, hogy a decentralizálás folyamata csakúgy, mint az igazgatási decentralizálásé azonnali többlet munkát hozott még akkor is, ha létszám növekedés kísérte, mely némiképp akadályozta a tisztségviselőket abban, hogy a kívánt számú szabadság napokat kivegyék.

Az alábbi táblázatból kitűnik, hogy a 14 nap feletti átvitel százalékos aránya eléggé állandó az előző üzleti évhez képest (42% a 41%-kal szemben) csakúgy, mint a 36 és 70 nap közötti, mely 6%-os szinten maradt.

>TABELPOSITION>

Hangsúlyozni kell azt is, hogy 2003-ban a 35 munkanapig terjedő szabadság átviteli engedély decentralizálásra került a küldöttség vezető szintjén.

8. és 9. Cikk (2) bekezdés: Pihenő szabadság kivételes engedélyezése

A szokásos éves gyakorlat keretében a Bizottság 2003. október 6-án kivételes szabadság engedélyezéséről döntött a 2003. évre, kizárólag azokon a szolgálati helyeken, ahol az életkörülményeket "különösen nehéznek" ítélték, a létfenntartáshoz szükséges éves fizetés meghatározására felhasznált paraméterek alapján illetve a válsághelyzetben lévő helynek nyilvánított szolgálati helyeken.

A X. melléklet 8. cikkében megfogalmazott feltételek szigorú alkalmazása e jog 24 helyen történő engedélyezésében jutott kifejezésre 2003-ban (I. melléklet szerint), míg 2002-ben ez 28 volt. A válsághelyzetben lévő helyek esetében a jogot a válság tényleges időtartama arányában ítélik oda.

4. FEJEZET: PÉNZÜGYI SZABÁLYOZÁS

ÉS SZOCIÁLIS KEDVEZMÉNYEK

1. SZAKASZ: PÉNZÜGYI SZABÁLYOZÁS ÉS CSALÁDI PÓTLÉKOK

10. Cikk (1) bekezdés: fizetés

A Bizottság 2002. december 11-én döntött a 2003. év fizetéseiről, melyek a II. melléklet táblázatában szerepelnek (3 fizetésemelés: Salamon Szigetek 25% - 35%, Izrael (Tel Aviv) és Szíria (15% - 20%).

10. Cikk (2) bekezdés: kiegészítő fizetés

2003-ban kiegészítő fizetést folyósítottak a Bizottság döntése alapján az alább felsorolt országok szolgálati helyeit betöltő tisztviselőknek:

>TABELPOSITION>

11. és 12. Cikk: A bérek kifizetési eljárása

A 2003. évi fizetések kifizetésének pénznemét illetően a tisztviselők százalékos átlagai a következőképpen alakultak:

- 79% bérük euróban történő kifizetését választotta az alapokmány X. melléklete 11. cikke alkalmazásában,

- 15% kérte fizetése egy részének helyi pénznemben történő kifizetését. Közülük 61% kérte az alapokmány X. melléklete 12. cikkére vonatkozó belső irányelvekben szereplő legmagasabb összeget (80%) a többiek pedig a 15 és 78% közötti százalékos arány mellett döntöttek,

- Japán 2003 novemberéig 90% -ban részesült az alapokmány X. melléklete 12. cikkére vonatkozó belső irányelvek első cikk (2) bekezdésének alkalmazásában,

- A K.2 Egység által végzett felmérés arra a következtetésre vezetett, hogy azok a feltételek, melyek alapján a 90%-os derogációt odaítélték, már nem időszerűek, így a százalékos arányt 2003. december havától 80% -ra állították vissza,

- Végül 6% kérte a megfelelő igazolások alapján fizetése egy részének a szolgálati helyétől eltérő, más pénznemben történő kifizetését az alapokmány X. melléklete 12. cikkének (2) albekezdése alkalmazásában (Angola, Grúzia, Kazahsztán, Kongói Demokratikus Köztársaság, Oroszország és Ukrajna ).

13. Cikk: Korrekciós együtthatók

A Tanács 2003. július 23-án elfogadta a 2003. január elsejétől alkalmazandó korrekciós együtthatók meghatározásáról szóló 1338/2003 [1] rendeletet, valamint 2004. január 9-én a 2003. július elsejétől alkalmazandó korrekciós együtthatók meghatározásáról szóló 64/2004 [2] rendeletet.

[1] HL L 189./2003.7.29., 1.o.

[2] HL L 10./2004.1.16., 1. o.

Egyébiránt a Bizottság 2003 november 20.-án [3] elfogadta az Európai Közösségek harmadik országokba kiküldött tisztviselői fizetésekre vonatkozó 2003. február 1.; március 1.; április 1.; május 1. és június 1-jétől alkalmazandó korrekciós együtthatókról szóló határozatot.

[3] HL L 308./2003.11.25., 25. o.

A 2003. év során a Külső Kapcsolatok Főigazgatóságának illetékes osztályai és az Eurostat között kétoldalú tárgyalásokra került sor a korrekciós együtthatók számítási módjának felülvizsgálata tárgyában, melyek célja a költség/nyereség arány további javítása volt.

Sikerült egyetértésre jutni egy olyan eljárás vonatkozásában, mely egyrészt a korrekciós együtthatók időbeli nyomonkövetését javítja azokban az országokban, ahol a létfenntartási költségek viszonylag magasak (ami a költségesebb földrajzi összehasonlító vizsgálatok gyakoriságát csökkenti), másrészt pedig megbízható alternatív forrásokat igénybe venni (pl. ENSZ) a korrekciós együtthatók nyomonkövetésére azokban az országokban, ahol a létfenntartási költség szerkezetileg a brüsszelié alatt marad (mely további megtakarításokat tesz lehetővé ).

15. Cikk: Iskolai pótlékok

Iskolai pótlékok címén 4 371 421,80 eurót fizettek ki a 2002/2003 évben. Megtartották továbbá az iskolai pótlékokra felvehető előlegek rendszerét azoknak a tisztviselőknek a javára, akiknek az iskolai kiadásai különösen magasak voltak. A 2002/2003 tanévben elnyert valamennyi ilyen előleget a kitűzött határidőn belül szabályozták.

Csakúgy, mint az előző években, a yen viszonylag magas árfolyama következtében a Bizottság engedélyezte azon Japánban dolgozó tisztviselők számára a visszafizetési határérték túllépését a 2002/2003 tanévben, akik gyermekei nemzetközi iskolai létesítményekbe jártak Japánban.

Egyébiránt egyrészt az iskolai költségek általános, az inflációt meghaladó mértékű növekedése, másrészt pedig a szélsőségesen magas iskolai költségek egyes kiküldetési helyeken, nevezetesen Washingtonban és New Yorkban késztették a Bizottságot arra, hogy a felső határ átlépését engedélyezzék.

Mindazonáltal ezeket a túllépéseket kivételes címen engedélyezték kizárólag azon gyermekek számára, akik tanulmányukat a szolgálati helyen folytatják olyan nemzetközi iskolában, mely európai/nemzetközi érettségi bizonyítványt állít ki, például a Lycée français, a British School, a Deutsche Schule vagy az amerikai/nemzetközi iskola.

Csakúgy, mint az elmúlt évben, a gyermekek ezekbe az iskolákba történő beiratásának az iskolai tanulmányok folyamatosságát kell céloznia. Következésképpen és ugyancsak a tanulmányok folyamatossága elvének értelmében négy továbbképzésben részesülő tisztviselő számára is engedélyezték a felső határérték átlépését a 2002/2003 tanévben.

A felső érték túllépés címén kifizetett összeg a 2002/2003 tanévben (Japánt is beleértve) 245 441,10 euró volt.

Fontos kiemelni, hogy az iskolai pótlékok címén keletkezett költségvetési kiadás növekedés a dossziék számának folyamatos emelkedésével arányos.

16. Cikk: Letelepedési és visszatelepedési költségtérítés

A letelepedés és visszatelepedés címén folyósított összeg (a tisztségüket végleg befejező tisztviselők vonatkozásában) 2003-ban 2 766 468,64 euró volt (míg 2002-ben 3 011 812,79 euró).

Ez az összeg a következőképpen oszlott meg:

* Letelepedési költségtérítés

- 2 141 125,32 euró a belgiumi számlák kifizetéseire,

- 475 306 73 euró a helyi pénznemben történő kifizetésekre korrekciós együttható alkalmazásával.

* Visszatelepedési költségtérítés

- 95 069,29 euró (korrekciós együtthatót is beleértve) az azonos valutában történt kifizetések esetében,

- 54 967,30 euró (korrekciós együtthatót is beleértve) más valutában történt kifizetések esetében.

2. SZAKASZ: A KÖLTSÉGVISSZATÉRÍTÉSSEL KAPCSOLATOS SZABÁLYOK

17. Cikk: A Bútorok átszállításának és a szolgálati helyen az inézmény által rendelkezésre bocsátott bútorozott lakással nem rendelkező, tisztviselők tényleges költségeinek megtérítése

Ez a cikk nem került alkalmazásra 2003-ban.

18. Cikk: Ideiglenes lakás

2003-ben 270 ideiglenes lakás engedélyről született döntés (1998-ban187, 1999-ben 163, 2000-ben 195, 2001-ben 184 és 2002-ban 318).

19. Cikk: Szolgálati jármű/kilóméter pótlék

A gépjármű parkra vonatkozó, kidolgozás alatt álló új szabályok elfogadásáig az 1996-ban elfogadott és 1998-ban felülvizsgált jármű használati szabályok érvényesek.

A kilométer pótlékok összege változatlan (0,26 euró/km és 0,36 euró/km a négykerék meghajtású járművek esetében).

20. Cikk: Pihenő szabadság alakalmával keletkező Útiköltségek

A pihenő szabadság alkalmával keletkező útiköltségeket a Bizottság által meghatározott, a szolgálati hely és a pihenőhely közötti távolság szerint térítették meg. A pihenőhelytől való eltérés esetén a visszatérítés ezen költség határáig történt. 2003-ban ez a kiadás 577 569 euró volt.

21. Cikk: Személyes holmik szállítási költségeinek visszatérítése, költözések, bútorraktár

2003-ben 331 költözés történt (1998-ban 266, 1999-ben 237, 2000-ben 278, 2001-ben 324 és 2002-ben 358) az 1997-ben kidolgozott és 1998-ban bevezetett, a személyes holmik átszállítására vonatkozó szabályok alapján.

23. Cikk: Bérleti díj visszatérítése abban az esetben, ha a tisztviselő nem használja az intézmény által rendelkezésére bocsátott lakást

2003.-ban 40 esetben alkalmazták a 23. cikket (1999-ben 10, 2000-ben 8, 2001-ben 7 és 2002-ben 31 esetben).

3. SZAKASZ: TÁRSADALOM BIZTOSÍTÁS

24. Cikk (3) bekezdés: Sürgős vagy kivételesen sürgős egészségügyi hazaszállítás

2003-ban 33 egészségügyi okból történő hazaszállítást engedélyezett az Orvosi Szolgálat, ebből 27 sürgős és 6 kivételesen sürgős volt.

Az SOS Légi Mentő éves díja 2003-ban 15 525 euró volt.

25. Cikk: tisztviselők igényjogosultjainak ,baleset" biztosítása

2003-ban 5 ,baleseti" dossziét nyújtottak be a tisztviselők igényjogosultjait fedező biztosítás keretében.

I. MELLÉKLET

A PIHENŐ SZABADSÁGHOZ VALÓ JOG MEGHATÁROZÁSA

(X. melléklet 8. cikke )

Hatálybalépés dátuma: 2003. január 1.

>TABELPOSITION>

II. MELLÉKLET

SZOLGÁLATI HELYEK ÉS FIZETÉSEK MÉRTÉKÉNEK LISTÁJA

(X. melléklet 10. cikk)

Hatálybalépés dátuma: 2003. január 1.

>TABELPOSITION>